Този въпрос няма кратък отговор.
На първо място се свържете с няколко диджеи, за които сте разбрали чрез реклама или препоръка от Ваш познат и са Ви допаднали като представяне. След като се свържете с тях, е необходимо да дадете най-основна информация за Вашето тържество – дата, място на провеждане, приблизителна бройка гости и стилове музика, които предпочитате за сватбата Ви. Ако диджеят е свободен и отговаря на зададените критерии, следва да уговорите ден за среща.
Тази среща е от изключително значение при вземането на решение. Първо впечатление два пъти човек не може да направи. Това е и една от идеите на срещата – да се запознаете, да усетите човека дали Ви допада и да обсъдите по-подробно програмата около сватбения ден.
Добрият дисководещ ще Ви запознае с цялостната организация и провеждане на едно сватбено тържество. Също така, ще Ви даде съвети и ще сподели добри практики от натрупания опит. Разбира се, това трябва да са само насоки, а не задължителни условия за изпълнение. В днешно време сватбите са изключително разчупени и индивидуални. Няма нищо задължително, което на всяка цена трябва да присъства във Вашата програма. Всеки иска различна, раздвижена, неповторима сватба. За да постигнете този резултат, Ви трябва отличен дисководещ, който ще изготви индивидуална програма спрямо Вашите изисквания и вкус.
Важна тема са допълнителните ефекти за Вашата сватба. Хубаво е да обсъдите по-подробно видовете осветление, пушек машина и други идеи, които ще допринесат за приятната атмосфера и преживяване.
След като изговорите задълбочено всички изброени по-горе компоненти, ще получите и крайна оферта. От тук-нататък вземането на решение е във Ваши ръце. Харесали ли сте човека, можете ли да му се доверите да направи Вашата сватба, устройва ли Ви предложената цена. Изборът е Ваш!